Í tilefni Dags íslenskrar tungu vorum við með söngsal fyrir nemendur í 1. - 7. bekk síðastliðinn þriðjudag . Við buðum til okkar félögum í Aftanskin . Við vonum að þau sem sáu sér fært að mæta hafi haft gaman af . Við sungum Öxar við ána , Buxur , vesti , brók og skó , Hani , krummi , hundur , svín , Á íslensku má alltaf finna svar og lagið Vatnaleið sem texti um bæinn okkar við lagið Country Roads . Auk þess syngjum við alltaf afmælissönginn fyrir þá sem eiga afmæli í mánuðinum . Við bendum ykkur á að inni á síðu skólans á Facebook eru komnar upptökur þar sem heyra má nemendur syngja . Þá opnaði í hádeginu í dag skrímslasýning á Amtsbókasafninu á vegum nemenda í sköpun . Við viljum hvetja alla sem tök hafa á því að koma og sjá hana . Virkilega skemmtileg sýning hjá þeim . Í næstu viku mun Þorgrímur Þráinsson koma í 10. bekk og ræða við þau um lífið og tilveruna . Hvernig á að setja sér markmið og standa með sjálfum sér . Þetta er líður í forvarnastarfi skólans . Að lokum viljum við benda ykkur á sýningu á heimildamyndinni ,, Að sjá hið ósýnilega ” sem verður á Amtsbókasafninu . Hún fjallar um íslenskar konur sem hafa greinst með einhverfu . Mjög áhugaverð mynd og hefur fengið verðskuldaða athygli fyrir að vekja athygli á þessum minnihlutahóp .